CELEX: 22015D2160
Language: sl
Date: 2014-12-12 00:00:00
Title: Sklep Skupnega odbora EGP št. 293/2014 z dne 12. decembra 2014 o spremembi Priloge XIV (Konkurenca) k Sporazumu EGP [2015/2160]

26.11.2015   
            
            
               SL
            
            
               Uradni list Evropske unije
            
            
               L 311/47
            
         SKLEP SKUPNEGA ODBORA EGP
   št. 293/2014
   z dne 12. decembra 2014
   o spremembi Priloge XIV (Konkurenca) k Sporazumu EGP [2015/2160]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo Komisije (EU) št. 316/2014 z dne 21. marca 2014 o uporabi člena 101(3) Pogodbe o delovanju Evropske unije za skupine sporazumov o prenosu tehnologije (1) je treba vključiti v Sporazum EGP.
            
         
               (2)
            
            
               Prilogo XIV k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 5 (Uredba Komisije (ES) št. 772/2004) Priloge XIV k Sporazumu EGP se nadomesti z naslednjim:
   „32014 R 0316: Uredba Komisije (EU) št. 316/2014 z dne 21. marca 2014 o uporabi člena 101(3) Pogodbe o delovanju Evropske unije za skupine sporazumov o prenosu tehnologije (UL L 93, 28.3.2014, str. 17).
   Za namene tega sporazuma se določbe Uredbe uporabljajo z naslednjo prilagoditvijo:
   
               (a)
            
            
               v členu 6(1) se za besedilom ‚na podlagi člena 29(1) Uredbe (ES) št. 1/2003‘ vstavi besedilo ‚ali ustrezne določbe iz člena 29(1) poglavja II dela I Protokola 4 k Sporazumu med državami Efte o ustanovitvi nazornega organa in sodišča‘;
            
         
               (b)
            
            
               v členu 6(2) se za besedilom ‚na podlagi člena 29(2) Uredbe (ES) št. 1/2003‘ vstavi besedilo ‚ali ustrezne določbe iz člena 29(2) poglavja II dela I Protokola 4 k Sporazumu med državami Efte o ustanovitvi nazornega organa in sodišča‘;
            
         
               (c)
            
            
               na koncu člena 7 se doda naslednje:
               ‚V skladu z določbami Sporazuma med državami Efte o ustanovitvi nadzornega organa in sodišča lahko Nadzorni organ Efte na podlagi priporočila razglasi, da se, kadar vzporedne mreže podobnih sporazumov o prenosu tehnologije pokrivajo več kot 50 % upoštevnega trga v državah Efte, ta uredba ne uporablja za sporazume o prenosu tehnologije, ki vsebujejo posebne omejitve za navedeni trg.
               Priporočilo iz odstavka 1 se naslovi na državo ali države Efte, ki zajemajo zadevni upoštevni trg. O izdaji takega priporočila se obvesti Komisijo.
               V treh mesecih od izdaje priporočila iz odstavka 1 vse države Efte, ki so njegove naslovnice, obvestijo Nadzorni organ Efte, ali sprejmejo priporočilo. Če v treh mesecih ni odgovora, se razume, da država Efte, ki ni pravočasno odgovorila, sprejema priporočilo.
               Če država Efte, ki je naslovnica priporočila, tega sprejme ali ne odgovori pravočasno, je v skladu s Sporazumom pravno zavezana, da izvede priporočilo v treh mesecih od dneva, ko je bilo izdano.
               Če država Efte, ki je naslovnica priporočila, v treh mesecih uradno obvesti Nadzorni organ Efte, da njegovega priporočila ne sprejme, Nadzorni organ Efte o tem odgovoru obvesti Komisijo. Če se Komisija ne strinja s stališčem zadevne države Efte, se uporabi člen 92(2) Sporazuma.
               Nadzorni organ Efte in Komisija izmenjata informacije in se posvetujeta o uporabi te določbe.
               Kadar vzporedne mreže podobnih sporazumov o prenosu tehnologije zajemajo več kot 50 % upoštevnega trga na ozemlju Sporazuma EGP, lahko oba nadzorna organa začneta sodelovati z namenom sprejetja ločenih ukrepov. Če se nadzorna organa sporazumeta o upoštevnem trgu in primernosti sprejetja ukrepa v skladu s to določbo, Komisija sprejme uredbo, naslovljeno na države članice ES, Nadzorni organ Efte pa sprejme priporočilo ustrezne vsebine, naslovljeno na državo ali države Efte, ki zajemajo upoštevni trg.‘ ‘
            
         Člen 2
   Besedilo Uredbe (EU) št. 316/2014 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 13. decembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 12. decembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 93, 28.3.2014, str. 17.
   
      (2)  Navedena ni nobena ustavna zahteva.